Fejlec_uj_Habis_L

**…. napirend**

**Előterjesztés**

**az Agria-Humán Közhasznú Nonprofit Kft. ügyvezetőjének felmentési ideje alatti helyettesítéséről**

**Tisztelt Közgyűlés!**

Eger MJV Önkormányzata Közgyűlésének 35/2015. (X.30.) az önkormányzat vagyonáról és a vagyongazdálkodásról szóló rendeltének 47/A. § (1) bekezdése szerint a közvetett önkormányzati tulajdonban lévő társaságok esetében a Közgyűlés tesz javaslatot a tulajdonos gazdasági társaság legfőbb szervének a vezető tisztségviselők megválasztása, visszahívása, illetve megbízatásának meghosszabbítása ügyében.

Az Agria-Humán Közhasznú Nonprofit Kft. jelenlegi ügyvezetője, Fazekas László Albert 2018. május 22. napján Eger MJV Polgármesteréhez intézett levelében kérte a 2009. december 16. napján határozatlan időre létrejött, majd 2012. január 01. napján és 2014. március 31. napján módosított munkaszerződése szerinti vezetőállású munkaviszonyának 2018. október 31. napjával való közös megegyezéssel történő megszüntetését, valamint 2018. július 01. napjától kérte a munkavégzés alóli felmentését is.

Javaslom Fazekas László Albert ügyvezetőnek az Agria-Humán Közhasznú Nonprofit Kft.-nél eltöltött több éves vezetői tevékenységére tekintettel munkaviszonyának közös megegyezéssel történő megszüntetését, valamint 2018. július 01. napjától a munkavégzés alóli felmentését.

A fentiekre tekintettel javaslom továbbá, hogy 2018. július 01. napjától 2018. október 31. napjáig terjedő időszakra a jelenleg általános igazgató-helyettesi munkakörben tevékenykedő Derecskei Pétert megbízni az ügyvezetői feladatok ellátásával.

Az Agria-Humán Közhasznú Nonprofit Kft. ügyvezetői beosztásának betöltéséről szóló pályázat kiírásáról és a pályázati eljárás lefolytatásáról - a 2013. évi V. törvény a Polgári Törvénykönyvről és a 2012. évi I. törvény a Munka Törvénykönyvéről szabályainak alkalmazásával - a későbbiekben dönt majd a Közgyűlés.

**Kérem a Tisztelt Közgyűlést, hogy fogadja el az alábbi határozati javaslatokat.**

Eger, 2018. június 26.

**Habis László**

Eger Megyei Jogú Város

polgármestere

**Határozati javaslatok:**

1. **Eger Megyei Jogú Város Önkormányzata Közgyűlése javasolja az EVAT Zrt. Igazgatóságának, hogy a 2013. évi V. törvény a Polgári Törvénykönyvről és a 2012. évi I. törvény a Munka Törvénykönyvéről szabályainak alkalmazásával kezdeményezze Fazekas László Albert ügyvezető az Agria-Humán Közhasznú Nonprofit Kft.-ben lévő jogviszonyának 2018. október 31. napjától közös megegyezéssel történő megszüntetését, valamint a Közgyűlés javasolja az EVAT Zrt. Igazgatóságának az ügyvezető felmentését a munkavégzés alól, 2018. július 01. napjától 2018. október 31. napjáig terjedő időszakra.**

**Felelős:**

**Habis László polgármester**

**Kis-Tóth Roland vezérigazgató, EVAT Zrt.**

**EVAT Zrt. Igazgatósága**

**Határidő: 2018. október 31.**

1. **Eger Megyei Jogú Város Önkormányzata Közgyűlése javasolja az EVAT Zrt. Igazgatóságának, hogy az Agria-Humán Közhasznú Nonprofit Kft. ügyvezetésével kapcsolatos feladatok ellátásával 2018. július 01. napjától 2018. október 31. napjáig, a jelenlegi ügyvezető, Fazekas László Albert felmentési idejére, bízza meg Derecskei Pétert a 2013. évi V. törvény a Polgári Törvénykönyvről és a 2012. évi I. törvény a Munka Törvénykönyvéről szabályainak alkalmazásával.**

**Felelős:**

**Habis László polgármester**

**Kis-Tóth Roland vezérigazgató, EVAT Zrt.**

**EVAT Zrt. Igazgatósága**

**Határidő: 2018. október 31.**